# Sukaldaritza liburua/Errezetak/Barrako ogia

BARRAKO OGIA
MAHAIKIDEAK: 8

## OSAGAIAK
### Poolisha edo ama ore oso biguna

* Nahiko gluten duen okindegiko irina: 160 g.
* Ura: 160 ml.
* Okindegiko legami freskoa: 2,5 g. eta lehorra bada 1 g.

### Barrako orea egiteko

* Poolish: 320 g.
* Nahiko gluten duen okindegiko irina: 640 g.
* Ura: 340 ml.
* Okindegiko legami freskoa: 2 g., lehorra bada 1 g.
* Gatza: 16 g.

## PRESTAKETA
### Poolisha edo ama ore biguna

* Ur epeletan (22ºC) desegin legamia.
* Pertz baten irinarekin sumendi moduko bat osatu, jarri erdian ura eta legamia.
* Esku batekin pertzari helduz eta bestearekin koilara bat, nahastu ore likatsu eta likido bat lortu arte. Horri poolisha edo ama ore biguna deitzen zaio.
* Estalki hermetiko edo plastiko gardenarekin estali eta 3 ordu inguruan altxatzen utzi; bere bolumenak hirukoiztu egin behar du. Udan edo neguan denbora edo legami kopuruak desberdinak izan daitezke.

### Barrako ogia egiteko

* Epeldu 100 ml. ur 22ºC inguruan, eta bertan legamia desegin.
* Pertz baten irinarekin sumendi moduko bat osatu, erdian gatza ez beste osagaiak jarri: poolisha, irina, ura, legamia.
* Esku batekin pertzari helduz eta bestearekin osagaiak nahastuz, ore likatsu bat egin.
* Utzi bere horretan 10 minutuan.
* Mahaira atera gehitu gatza eta oratu 5 minutu. Arropa garbitzen arituko bagina bezala.
* Tapatu zapi busti batekin eta 10 minutu bere horretan utzi.
* Oratu beste 5 minutuan eta estalita bere horretan utzi beste 10 minutuan.
* Sartu berriro pertzean, estali zapi heze batekin, eta utzi hartzitzen 2 ordu eta erdian.
* Irineztatutako mahai batera atera, eta 180-200gko zatietan moztu. Saiatu zati bakoitza lehenengotik mozten, ez ibili zati txikiak gehitzen pisua lortzeko.
* Zati bakoitza mahai irineztatuan eta kontu handiarekin bere baitan bildu orea triptiko bat tolestuko bagenu bezala, 20cm x 10cm inguruko karratu bat osatuz.
* Eskuen mamia erabiliz biribildu eta luzatu orea aldi berean barra forma emanez, eta barraren amaierari punta forma sortuz.
* Barra horiek horretarako dauden hartzitzeko moldeetan jarri, etxean egingo bagenu eta molde hauek izango ez bagenitu, irineztatutako zapi baten gainean jarri bata bestearen ondoan 5 cm-ko tartearekin. Jarraian, barra batetik bestera erdian utzitako 5 cm-ko zapi horiek altxa eta tolestu, metalezko moldearen forma emanez, eta barra bakoitzari ondokoak eutsiko diolarik.
* Utzi 90 minutu inguruan altxatzen, baina oreak ez du inoiz bikoiztu behar.
* Erretilu bat estali labeko paperarekin.
* Piztu labea 250ºC-tan.
* Orea ongi altxatutakoan, eta zapia biratuz erretilu batera pasa lehenik, eta hemendik bere baitan biratuz ere, labera sartzeko papera duen bigarrenera pasatu. Tolesturak beti beherantz utziz.
* Bizarra egiteko xafla edo labain oso zorrotz batekin ohikoak diren 5 cm-ko ebakiak egin luzeran.
* Labean, lehendik azpian ura duen erretilu bat jarri, hezetasun giro bat sortuz.
* Sartu ogiak bertara, eta egosi 15 minutuan, jaitsi orduan labea 200ºC-tara eta eduki egosten beste 45 minutuan.
* Atera barrak labetik, eta parrila baten gainean utzi hozten.

## AHOLKUAK

* Ogia oratzeko garian arropa eskuz garbituko bagenu bezala egin.
* Ogia egina dagoen jakiteko, azpialdean eskuarekin golpe batzuk eman eta barnehuts sentitu behar dugu.